Katriina Hiippavuori

Katriina Hiippavuori (s. 1985) on suomalainen rikosseuraamusalan sosionomi ja kristillisdemokraattinen poliitikko. Hiippavuori on toiminut kristillisdemokraattien varapuheenjohtajana vuodesta 2023 lähtien ja puolueen puheenjohtaja Sari Essayah'n eduskunta-avustajana ja kristillisdemokraattien ryhmäavustajana helmikuusta 2022 lähtien. Koulutukseltaan Hiippavuori on valtiotieteiden maisteri ja sosionomi. Ennen töitä kristillisdemokraattien eduskuntaryhmässä Hiippavuori on työskennellyt rikosseuraamuslaitoksella ja yrittäjänä.

Hiippavuori asuu Maskussa, jossa hän on toiminut kunnanvaltuutettuna ja hyvinvointilautakunnan jäsenenä. Aikaisemmin Hiippavuori on toiminut Turun kaupunginvaltuutettuna, tuolloin kokoomuksen riveissä. Hiippavuoren perheeseen kuuluu aviomies ja kolme lasta.

Lähteet 

Vuonna 1985 syntyneet
Suomen Kristillisdemokraattien poliitikot
Maskun kunnanvaltuutetut
Turun kaupunginvaltuutetut
Elävät henkilöt